**N5** הוא שיר בביצועה של הזמרת הארגנטינאית לאלי, שנכתבה בשיתוף עם מרטין ד'אגוסטו ומאורו דה טומסו ובהפקתו של טומסו. הוא יצא לאור ב-22 ביוני 2022 דרך סוני מיוזיק ארגנטינה, כסינגל הרביעי מתוך אלבום האולפן הבא שלה.

רקע והוצאה
----------

הזמרת הוציאה את הסינגל ב-22 ביוני 2022, יום אחד בלבד לפני תחילת סיבוב ההופעות שלה, Disciplina Tour. זמן קצר לאחר הוצאתו החלו המעריצים והתקשורת לשייך את השיר לזמרת הספרדית לולה אינדיגו, לאחר שתועדו מתנשקות במסיבה חודשים קודם לכן במדריד, באמצע חודש מרץ 2022, ודבר זה סוקר באמצעי התקשורת השונים. השמועות הללו התפשטו במהירות כשמילות השיר מזכירות שלאלי ואישה מסתורית מצולמות מתנשקות במסיבה ואז מופיעות בתקשורת. מאוחר יותר, לאחר ספקולציות רבות, לאלי אישרה שחלק מההשראה מאחורי השיר היא אכן אינדיגו. בראיון ל-Canal 9 Televida, לאלי הסבירה את ההשראה שלה ביתר פירוט:

> 
> זה שיר טוב מאוד, אני אוהבת אותו. הנושא הזה הוא חלק מאנקדוטה שמצחיקה אותי ומשעשעת אותי. וכשהייתי באולפן ועבדתי על השיר הזה עם מאוריטו וטינצ'ו, היוצרים הנוספים של השיר, כמובן את כל האנקדוטות, כל החוויות, הדברים האירוניים והנכונים, כל מה שבסופו של דבר מכניסים לשירים ו[המטרה היא] לתת גוף וחיים למילים. אז ברור ש[השיר] קשור קצת לזה.
> 
> 
> 
> — לאלי מדברת על השיר.
> 

גם הזמרת הספרדייה התייחסה לשיר מצדה וציינה שהיא שומרת על חברות יפה עם לאלי; והצהירה "היא אחת האנשים האהובים עליי". מאוחר יותר, במהלך שידור חי באינסטגרם, ענתה אינדיגו ואמרה שהיא תהיה מוכנה להיות חלק מרמיקס לסינגל.

הרכב
----

הבושם המוזכר בשם השיר.
"N5" נכתב בהשתתפות לאלי, מרטין ד'אגוסטו ומאורו דה טומסו, שגם טיפל בהפקת השיר. ההפקה וההקלטה התקיימו במדריד, אם כי בתחילה תהליך ההלחנה התרחש בבואנוס איירס. באשר למילות השיר, הן מתארות מערכת יחסים חד מינית לראשונה לאחר שהצהירה על עצמה כי היא ביסקסואלית כמה שנים קודם לכן. השיר שואב השראה מחיי הלילה של מדריד ומערבב סגנון האוס עם גיטרות פלמנקו. לאלי שילבה בעבר אלמנטים מהתרבות הספרדית במוזיקה שלה, שכן היא התגוררה בספרד כדי לצלם את הסדרה "שמיים אדומים", בין השנים 2019–2022. שם השיר מתייחס ישירות לבושם הנודע "שאנל מספר 5" של מותג ההוט קוטור של קוקו שאנל.

באתר פילו ניוז, המבקר פאטו סמינק העיר כי לאלי מראה התרחקות ברורה מז'אנר הפופ האורבני תוך שילוב צלילי פופ הקשורים לשנות ה-90 ותחילת שנות ה-2020. סמינק הדגיש את הפקת השיר, שלדעתו היא בעלת "תיבול מיוחד" של צלילי גיטרה אקוסטית ספרדית שמתנגנת, בניגוד לבס האלקטרוני של השיר. בעוד המרקם של הקול של לאלי משתנה, באותו אופן, עם הבס. כמו כן, הוא משתנה ומשמש כאילו היה סינתיסייזר; אלמנט בשימוש כללי בתת-ז'אנר ההיפרפופ. המבקר סיכם את הניתוח שלו ואמר כי: "לאלי והצוות שלה מבקשים לייצר מגמה, במקום לעקוב אחריה".

תגובות
------

### ביקורות

Exitoina שיבחו את השיר וכתבו: "לאחר הצלחת הטרילוגיה איתה החלה את שנת 2022, [...] מריאנה אספוסיטו מכפילה את מאמציה ומכתירה את עצמה כמלכת הפופ וסמל של הקהילה הגאה". Télam ציינו את השיר כאחד הטובים ביותר שיצאו בחודש יוני 2022.

### הצלחה מסחרית

"N5" הצליח במידה בינונית. בארגנטינה, הוא הופיע לראשונה במקום ה-86 במצעד הארגנטינה הוט 100 לשבוע של ה־10 ביולי 2022. בשבוע השני, הוא הגיע למקום ה־14 ברשימה והיה לקפיצה הגדולה ביותר של השבוע במצעד, לאחר שעלה ב-72 מקומות. בשבוע החמישי שלו במצעד, הוא עלה למקום התשיעי. לפיכך, הוא הפך לשיר המצליח ביותר שלה במצעד וסימן את הכניסה הראשונה שלה לעשירייה הפותחת של המצעד. מצד שני, השיר הופיע לראשונה במקום השני במצעד הרדיו של מוניטור לטינו. בשבוע שלאחר מכן השיר עלה ישירות למקום הראשון. הוא גם הצליח להוביל את המצעד הלאומי של מוניטור לטינו, והפך לסינגל השביעי של הזמרת שהגיע לעמדה זו. בנוסף, הוא קיבל תואר של סינגל זהב שהוענק על ידי איגוד תעשיית ההקלטות הארגנטינאי, לאחר שמכר 10,000 עותקים במדינה.

באורוגוואי, היא הופיעה לראשונה במצעד הסינגלים של המדינה במקום ה-19. בשבוע שלאחר מכן השיר עלה למקום השישי.

וידאו קליפ
----------

ציור המופיע בווידאו קליפ, המתייחס לתאווה ולחטא.
### צילום ועלילה

ב-20 בפברואר 2022, חשפה לאלי שהקליפ של "N5" יצא לאור במקביל לשיר למחרת בפלטפורמות שונות כמו יוטיוב ואפל מיוזיק. את הקליפ ביים לאוטרו פוריולו וצולם בעיקר בתוך האולמות של האגודה האיטלקית יוניון ואסטרלה בארגנטינה. הצילומים בוצעו ב-7 ביוני 2022, ונערכו במשך יום אחד, אף על פי שנמשכו עד השעות הקטנות של הלילה. בראיון תיארה את הרעיון ואת הסיפור האורקולי של הקליפ והסבירה כי:

"הרעיון של הווידאו קליפ עלה על סמך השיר, שלפעמים יש בו וייב ספרדי, חצי פלמנקו ולפעמים משהו יותר אלקטרוני. [...] רציתי שהסרטון יהיה בעל מראה מאוד קולנועי ויחזיק לאורך זמן. לגבי האסתטיות, קיבלתי השראה מסרטים של במאים כמו פאולו סורנטינו. [...] מצד שני, אני חובבת ציור, אז הרעיון לשים ציור בקליפ הגיע משם, וזה בתורו מתחבר למושגים שהשיר מדבר עליהם, כמו תאווה ו'חטא'. יש גם את קלף הטארוט ואת הלולאה האינסופית הזו של משחק הפיתוי, שלא ידוע אם הוא אמיתי או חלום: במובן מסוים, השארנו למעריצים לעשות את הפרשנות שלהם."

קלף הטארוט "הנאהבים" הופיע בסוף הקליפ.
עלילתו של הקליפ מתפתחת במסגרת של פיתוי כשלאלי משחקת בקליפ בנרטיב מלא זוהר ופיתוי המשתקף בדימויים המאופיינים בריקוד, מסתורין וחושניות. כמו כן, בקליפ משתתפים השחקנים הארגנטינאים לאונרדו סברגליה וורוניקה לינאס, איתם עבדה בעבר בפרויקטים שונים. הקליפ מתחיל בכך שלאלי נכנסת לחדר מלון בו נערכת ארוחת ערב אלגנטית, עם שולחן הימורים שבו לינאס מלווה בכמה אנשים ואישה שמושכת את תשומת לבה של הזמרת. בסצנה היא לובשת שמלה אדומה אלגנטית עם כמה שרשראות יהלומים באותו הצבע. לאחר החלפת מבטים, מצליחה הזמרת לפתות אותה, שתיהן יוצאות מהאולם המרכזי כדי לבצע ריקוד חושני, תחילה לבד ולאחר מכן עם תריסר רקדנים שונים. מאוחר יותר, שתיהן חוזרות למקומותיהן וממשיכות להתעלם ממה שקרה קודם לכן, סברגליה, המגלם את בן זוגה, נכנס למקום ומחליף מבטים עם לאלי, שממשיכה להיות מוקסמת מהאישה. לקראת הסוף, בני הזוג שולחים קלף טארוט לאישה: קלף "הנאהבים", שמזוהה בדרך כלל עם הצורך בבחירה, דחפים מיניים ורומנטיים.

הופעות חיות
-----------

הזמרת הופיעה לראשונה עם השיר יום לאחר צאתה לסיבוב ההופעות שלה Disciplina Tour, במהלך מופע הפתיחה של סיבוב ההופעות ב-23 ביוני 2022. במופע היא ביצעה יחד עם רקדניה את הכוריאוגרפיה שפותחה בווידאו קליפ של הסינגל. כמו כן, במהלך ביצוע השיר של במופעים השונים של סיבוב ההופעות, לאלי התנשקה עם כמה מהרקדנים שלה. ב-10 ביוני 2022, היא שרה את "N5" כחלק מסט של ארבעה שירים בפסטיבל הווירטואלי "Sounds on TikTok", שאורגן על ידי טיקטוק.

מיקומי שיא
----------

| 
‏‏‏  **מצעדים ודירוגים** |
| --- |
| מדינה | מצעד | מיקום שיא |
|  אורוגוואי | מוניטור לטינו | 6 |
|  ארגנטינה | ארגנטינה הוט 100 | 9 |
|  פרו | מוניטור לטינו | 14 |
|  צ'ילה | צ'ילה טופ 20 | 16 |

הערות שוליים
------------

1. ↑  לאלי אספוסיטו, מרטין ד'אגוסטו ומאורו דה טומסו
2. 1 2  Lali lanza su nuevo tema, «N5» - Billboard, בילבורד, ‏22 ביוני 2022 (בספרדית)
3. ↑  Lali estrenó "N5″ con Leonardo Sbaraglia y Verónica Llinás en el video, TN, ‏23 ביוני 2022 (בספרדית)
4. ↑  Se viralizó un video de Lali Espósito en una fiesta de Madrid: ¿está a los besos con Lola Índigo?, קלארין, ‏28 בפברואר 2022 (בספרדית)
5. ↑  El video por el que afirman que Lali Espósito estuvo a los besos con Lola Índigo en la fiesta Bresh de Madrid, LA NACION, ‏1 במרץ 2022 (בספרדית)
6. ↑  Lali Espósito le habría dedicado su nueva canción a Lola Índigo: las pruebas, DiarioShow, ‏30 ביוני 2022 (בספרדית)
7. ↑  Lali Esposito habría escrito n5 a Lola Indigo: la teoría en redes sociales, Caras, ‏23 ביוני 2022 (בספרדית)
8. ↑  Lali Espósito confirmó que su tema N5 está dedicado a la cantante española Lola Indigo, קלארין, ‏10 ביולי 2022 (בספרדית)
9. ↑  Lola Índigo habló de su relación con Lali Espósito: "Es mi persona favorita", Caras, ‏15 ביולי 2022 (בספרדית)
10. ↑  Lola Índigo responde a Lali sobre "N5": "¿Remix?", LOS40, ‏14 ביולי 2022 (באנגלית)
11. ↑   Masterclass: Mauro de Tommaso, A&R de Sony Music, סרטון בערוץ "Arjaus", באתר יוטיוב (אורך: 1:26:16), 9 ביולי 2022
12. ↑  Lali Espósito sorprendió al hablar sobre su bi sexualidad, A24, ‏14 בדצמבר 2021 (בספרדית)
13. 1 2  #EstoMeSuena | La transformación musical de Lali Esposito, Filo News, ‏6 באוגוסט 2022 (בספרדית)
14. ↑  Lali Espósito lanzó su nuevo tema "N5" y causó una revolución en la red, Exitoina, ‏22 ביוני 2022 (בספרדית)
15. ↑  Lali, Emilia, María Becerra, Villano Antillano y Duki brillaron en junio, TÉLAM (בספרדית)
16. ↑  Billboard Argentina Hot 100: Lali logra el Hot Shot Debut con «N5», בילבורד, ‏6 ביולי 2022 (בספרדית)
17. ↑  Billboard Argentina Hot 100: Paulo Londra logra el Hot Shot Debut con «Nublado», בילבורד, ‏22 ביולי 2022 (בספרדית)
18. ↑  Lali, Billboard (באנגלית אמריקאית)
19. ↑  Top 20 Argentina música - Charts monitor, מוניטור לטינו, ‏18 עד 24 ביולי 2022 (בספרדית)
20. ↑  Top 20 Argentina música - Charts monitor, מוניטור לטינו, ‏25 עד 31 ביולי 2022 (בספרדית)
21. ↑  Nacionalidad: Argentina, מוניטור לטינו, ‏18 עד 24 ביולי 2022 (בספרדית)
22. ↑  Uruguay, מוניטור לטינו, ‏21 עד 27 ביולי 2022 (בספרדית)
23. ↑  Uruguay: General, מוניטור לטינו, ‏22 עד 28 באוגוסט 2022
24. 1 2  JUANA GIAIMO, Lali en el Luna Park: la noche de su consagración pop, Rolling Stone en Español, ‏2022-06-24 (בספרדית)
25. ↑  Lali Espósito lanzó un nuevo tema con un videoclip grabado en Lomas de Zamora, El Diario Sur - Noticias del Conurbano
26. ↑  Al gran pop argentino, salud: Lali Espósito dio el concierto más importante de su vida en el Luna Park, DiarioShow (ב־European Spanish)
27. ↑  Lali Espósito, a los besos con uno de sus bailarines, eltrece, ‏2022-07-21
28. ↑  Lali Espósito chapó con una bailarina en el Luna Park, www.minutouno.com
29. ↑  El video de Lali Espósito que causa furor en TikTok, www.telebajocero.com (ב־)

| לאלי אספוסיטו |
| --- |
| דיסקוגרפיה |
| אלבומי אולפן | *A Bailar* • *Soy* • *Brava* • *Libra* • *Lali* |
| סינגלים | A Bailar • Asesina • "Mil Años Luz" • "Del Otro Lado" • "Histeria" • "Unico" • "Soy" • "Boomerang" • "Ego" • "Roma-Bangkok" • "Una Na" • "Mi Mala (Remix)" • "100 Grados" • "Sin Querer Queriendo" • "Caliente" • "Lindo Pero Bruto" • "Somos Amantes" • "Laligera" • "Como Así" • "Lo Que Tengo Yo • "Fascinada" • "Ladrón" • "Disciplina" • "N5" |
| סיבובי הופעות | A Bailar Tour • Soy Tour • Prismatic World Tour • The 7/27 Tour • One World Tour |
| טלוויזיה | "פינת אור" • "פלוריסיינטה" • "קטנטנות" • "כמעט מלאכים" • *Cuando me sonreís* • "רק את/ה" • "אספרנסה" • "שמיים אדומים" |
| סרטים | *La Pelea de mi Vida* •‏ *Teen Angels: el Adios 3D* •‏ "אישור לבגוד" •‏ "הנאשמת" |
| ערכים קשורים | "טין אנג'לס" |